
Prilike su nalagale da budem odvojen od supruge. Ona radi u klasičnom restoranu. Za vrijeme odvojenosti svijet je počeo pričati kako ona izlazi s drugim muškarcem. Tražio sam od nje da se zakune Allahom četiri puta, a peti da je pogodi Allahovo prokletstvo ako laže, baš kako ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** naređuje. Ona se zaklela, ali ni nakon toga nisam miran. Šta da činim? Allah vas nagradio!


* 
* 
* 
* 
* 
* 
* 

 
Sumnjam da me supruga vara, šta da radim?

Dragi brate, ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** hrli da pokvari međuljudske odnose, naročito između spuružnika. Kada neki od šejtanovih vojnika uspije posijati mržnju između dva čovjeka, on ga približi sebi, zagrli i kaže mu: *“Ti, ti, ti si pravi.”* (Muslim.) Za razvod braka nisu dovoljne glasine i kojekakve priče, već samo jasni argumenti. Strpi se, sačekaj malo! Njezin rad u tom restoranu vjerovatno je diskutabilan. Svima nam je jasno šta znači raditi na takvim mjestima. Obaveza je da joj zabraniš rad na takvom mjestu, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


